ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2025

# RAPORT DE SPECIALITATE

la proiectul de hotărâre

privind atestarea apartenenței la domeniul public al

Municipiului Câmpulung Moldovenesc a unor bunuri imobile

Cu privire la proiectul de hotărâre privind atestarea apartenenței la domeniul public al Municipiului Câmpulung Moldovenesc a unor bunuri imobile, facem următoarele precizări:

Comisia specială care întocmește și actualizează inventarul bunurilor ce alcătuiesc domeniul public și privat al municipiului Câmpulung Moldovenesc numită prin Dispoziția primarului municipiului Câmpulung Moldovenesc nr. 231 din 04.07.2025, a analizat bunurile care fac obiectul acestui proiect de hotărâre și a propus atestarea apartenenței acestora la domeniul public al municipiului.

Atestarea apartenenței la domeniului public este necesară pentru înscrierea în cartea funciară a dreptului de proprietate în favoarea Municipiului Câmpulung Moldovenesc – domeniul public, pentru construcțiile realizate în cadrul Proiectului ”Construire creșă, str. 13 Decembrie, municipiul Câmpulung Moldovenesc”, județul Suceava, contractul de finanțare nr. 96772/29.08.2022 în cadrul Planului Național de Redresare și Reziliență, Componenta 15 – Educație, Investiția 1 – Construirea, echiparea și operaționalizarea a 110 creșe, Operațiunea 2 – PNRR/2022/C15/02.

Construcțiile sunt edificate pe terenul înscris în CF 44912 Câmpulung Moldovenesc, proprietatea publică a municipiului. Acesta este rezultat din dezmembrarea imobilului înscris în CF 37314 Câmpulung Moldovenesc. S-a decis dezmembrarea imobilului înscris în CF 37314 Câmpulung Moldovenesc, deoarece aici se realizează și obiectivul de investiție „Centru de zi de recuperare pentru copii cu dizabilități Câmpulung Moldovenesc”. Totodată, în această etapă s-a realizat și actualizarea adresei, creșa fiind localizată în str. Lalelelor nr. 1, municipiul Câmpulung Moldovenesc.

Clădirile au fost realizate în baza Autorizației de construire nr. 38 din 19.05.2023 emisă de Primăria Municipiului Câmpulung Moldovenesc. La finalizarea lucrărilor de construire pentru obiectivul ”Creșă, str. 13 Decembrie, în municipiul Câmpulung Moldovenesc, județul Suceava” s-a procedat la recepția acestora (procesul-verbal de predare-primire nr. 3299/02.07.2025).

Bunurile realizate în cadrul proiectului sunt:

* Clădire C1 înscrisă în CF 44912 Câmpulung Moldovenesc, Parter, reprezentând creșă executată din cărămidă, cu o suprafață construită la sol=suprafață construită desfășurată de 1884 mp;
* Clădire C2 înscrisă în CF 44912 Câmpulung Moldovenesc, Parter, reprezentând anexă – cabină poartă executată din metal, cu o suprafață construită la sol=suprafață construită desfășurată de 2 mp.

Obiectivul de investiție deservește comunitatea locală, fiind bunuri de utilitate publică astfel încât este necesară atestarea apartenenței la domeniul public a acestora și ulterior, înscrierea dreptului de proprietate în favoarea Municipiului Câmpulung Moldovenesc, domeniul public.

Urmare a atestării apartenenței la domeniul public se va înscrie în cartea funciară dreptul de proprietate în favoarea Municipiului Câmpulung Moldovenesc – domeniul public și se va realiza, într-o etapă ulterioară, actualizarea Inventarului bunurilor care aparțin domeniului public, în conformitate cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare.

Argumentele aduse de inițiator sunt reale și pertinente.

Cu precizările de mai sus, promovarea acestui proiect de hotărâre este oportună.

|  |  |
| --- | --- |
| Director executiv adjunct,  Istrate Luminița | Șef serviciu patrimoniu,  Niță Luminița  Compartiment administrare  domeniul public și privat  Nuțescu Elvira |